
Grozījums Energoresursu cenu ārkārtēja pieauguma samazinājuma pasākumu likumā
Izdarīt Energoresursu cenu ārkārtēja pieauguma samazinājuma pasākumu likumā (Latvijas Vēstnesis, 2022, 20.A, 155.B, 168.A, 190.A, 240.A nr.) šādu grozījumu:
Papildināt 4. pantu ar piekto daļu šādā redakcijā:
· 
· "(5) Elektroenerģijas sadales sistēmas operators, kura sistēmai ir pieslēgti vairāk par simts tūkstošiem lietotāju, un elektroenerģijas pārvades sistēmas operators, aprēķinot tarifus, kas stājas spēkā 2023. gadā, regulatīvā rēķina atlikuma daļu, kas veidojusies no starpības starp faktiskajiem un plānotajiem ieņēmumiem iepriekšējā regulatīvajā periodā un starpības starp faktiskajām un plānotajām sadales sistēmas operatora citas sadales sistēmas pakalpojumu izmaksām, un starpības starp faktiskajām un plānotajām elektroenerģijas pārvades sistēmas operatora pakalpojumu izmaksām par iepriekšējo regulatīvo periodu, nosaka vienādu ar nulli euro."
Likums stājas spēkā nākamajā dienā pēc tā izsludināšanas.

